Psalms 31 | Aanlyn Bybel | Nuwe Wêreld-vertaling
Vir die musiekleier. ’n Melodie van Dawid. 31 Tot u, o Jehovah, het ek my toevlug geneem.+Laat my tog nooit beskaamd staan nie.+Verskaf aan my ontkoming in u regverdigheid.+ 2 Neig u oor tot my.+Verlos my gou.+Word vir my ’n rotsagtige vesting,+’n Huis van vestings om my te red.+ 3 Want u is my groot rots en my vesting;+En ter wille van u naam+ sal u my lei en my voorgaan.+ 4 U sal my uit die net haal wat hulle vir my verberg het,+Want u is my vesting.+ 5 In u hand vertrou ek my gees toe.+U het my verlos,+ o Jehovah, die God van waarheid.+ 6 Ek haat dié wat waardelose, nietige afgode vereer;+Maar wat my betref, ek vertrou op Jehovah.+ 7 Ek sal bly wees en my in u liefderyke goedhartigheid verbly,+Omdat u my ellende gesien het;+U het geweet van die benoudhede van my siel,+ 8 En u het my nie in die hand van die vyand oorgelewer nie.+U het my voete op ’n ruim plek laat staan.+ 9 Betoon guns aan my, o Jehovah, want ek verkeer in groot nood.+Van kwelling het my oog swak geword,+ my siel en my buik.+ 10 Want met droefheid het my lewe tot ’n einde gekom,+En my jare in gesug.+Weens my oortreding het my krag gestruikel,+En selfs my gebeente het swak geword.+ 11 Vanuit die standpunt van almal wat my vyandiggesind is,+ het ek ’n voorwerp van smaad geword,+En vir my bure in groot mate,+En ’n skrik vir my kennisse.+Wanneer hulle my buite gesien het, het hulle van my af weggevlug.+ 12 Soos iemand wat dood en nie in die hart is nie, is ek vergeet;+Ek het soos ’n beskadigde houer geword;+ 13 Want ek het die slegte berig deur baie gehoor,+Skrik aan alle kante.+Wanneer hulle soos een man teen my saamspan,+Beraam hulle planne om my siel weg te neem.+ 14 Maar ek—in u het ek my vertroue gestel, o Jehovah.+Ek het gesê: “U is my God.”+ 15 My tye is in u hand.+Verlos my uit die hand van my vyande en van dié wat my agtervolg.+ 16 Laat tog u aangesig oor u kneg skyn.+Red my in u liefderyke goedhartigheid.+ 17 O Jehovah, laat my nie beskaamd staan nie, want ek het u aangeroep.+Laat die goddeloses beskaamd staan;+Laat hulle stilbly in Sjeool.+ 18 Laat valse lippe stom word,+Wat onbeteueld in hoogmoed en veragting+ teen die regverdige praat.+ 19 Hoe oorvloedig is u goedheid tog,+ wat u as ’n skat bewaar het vir dié wat u vrees!+Wat u bewys het aan dié wat hulle toevlug tot u neem,Voor die oë van die mensekinders.+ 20 U sal hulle in die skuilplek van u aangesig verberg+Vir die samespanning van manne.+U sal hulle in u hut wegsteek vir die twis van tonge.+ 21 Mag Jehovah geloof word,+Want hy het wonderbare liefderyke goedhartigheid aan my bewys+ in ’n stad wat in benoudheid verkeer het.+ 22 Wat my betref, toe ek paniekerig geraak het,+ het ek gesê:“Ek sal beslis uitgeroei word, weg van u oë af.”+Waarlik, u het die stem van my dringende versoeke gehoor toe ek tot u om hulp geroep het.+ 23 Julle moet Jehovah liefhê, al sy lojales.+Jehovah bewaar die getroues,+Maar enigeen wat hoogmoed openbaar, vergeld hy oorvloedig.+ 24 Wees moedig, en laat julle hart sterk wees,+Almal wat op Jehovah wag.+